section_heading: Biografija
paragraph_text: Kao dijete oca Francuza i majke Belgijke, Nougé je već od ranog djetinjstva suočen s pitanjem identiteta. S vremenom se odlučuje za pripadnost Belgiji i Bruxellesu. Nakon završene osnovne škole upisuje francusku srednju školu u Bruxellesu, a zatim studij biokemije. Od 1919. do 1953. radi u jednom biokemijskom laboratoriju. U studenom 1924. pokreće recenziju Correspondance, u suradnji s Camillom Goemansom i Marcelom Lecomteom. Riječ je o zbirci brošura izdanima na papirima u boji. Svaka brošura predstavlja parodiju velikih djela poznatih pisaca, a potpisuje ju jedan od autora časopisa. Sve do rujna 1925. objavljeno je 26 brojeva, a s obzirom na samu paradoksalnost komunikacije, mogli bismo čak reći da se radi o anti-manifestu nadrealizma.<ref>Toussaint, Françoise, Le Surréalisme Belge, Editions Labor – Bruxelles, 1986., str. 17.